Go ka nna le maemo mangwe mo lelapeng a a ka dirang gore mosadi wa Mokeresete a tshwanelwe ke go rwala mo tlhogong. Ka sekai, fa lelapa le kopana mmogo go ithuta Baebele kgotsa go ja, gantsi monna ke ene a etelelang pele go ba ruta le go ba emela ka thapelo kwa Modimong. Le fa go ntse jalo, fa monna e se modumedi boikarabelo jono e ka nna jwa mosadi wa gagwe. Ka gone, kgaitsadi wa Mokeresete o tshwanetse a rwala mo tlhogong fa a rapelela kwa godimo a ithapelela ene le ba bangwe kgotsa fa a tshwaretse bana ba gagwe thuto ya Baebele monna wa gagwe a le teng. Fa monna wa gagwe a seyo, mosadi ga a tlhoke go rwala mo tlhogong ka gonne o tlhomilwe ke Modimo gore a rute bana ba gagwe.—Diane 1:8; 6:20. Bangwe ba akanya gore go tshelela ruri go ka lapisa. Ba ka nna ba umaka kafa botshelo jwa batho ba ba tlogetseng tiro bo lapisang ka teng ka gonne ba se na sepe se sentsi se ba se dirang fa e se fela gore ba nne fa fatshe ba lebelele thelebishene. Fa e le gore o ikutlwa jalo, akanya ka se moithutadinaledi Robert Jastrow a neng a se bua fa a ne a bodiwa gore a botshelo jo bo sa khutleng ke tshegofatso kgotsa phutso. Jastrow o ne a araba a re: “E ka nna tshegofatso mo go ba ba ratang go itse dilo le ba ba ratang go nna ba ithuta. Go akanya fela gore ba ka ithutela ruri go ka ba gomotsa tota. Mme seno e ka nna phutso e e maswe mo go bangwe ba ba akanyang gore ba ithutile dilo tsotlhe tse ba tlhokang go di ithuta le ba ba tswalegileng megopolo. Ba tla bo ba se na tsela e ba ka dirisang nako ya bone ka yone.”